google/wiki40b huggingface dataset:
Mardøla-aksjonen

Mardøla-aksjonen var flere mindre aksjoner sommeren 1970 mot kraftutbygging i Eikesdal i Møre og Romsdal, i fjellheimen mellom Nesset kommune og Rauma kommune. Aksjonen var en viktig symbolhendelse for betydningen av å ta vare på urørt natur. Aksjonen ble særlig kjent på grunn av den høye Mardalsfossen i Eikesdal, som skulle legges i rør.
Mardøla-aksjonen var den første aksjonen (snm) tok ansvar for. Dette var en ideologisk begrunnet, ikke-voldelig direkte aksjon, noe som gjorde den enestående i sin tid. I aksjonene ble det tatt i bruk sivil ulydighet som middel i motstand mot kraftutbygging, noe som var nytt i Norge. Lederne for aksjonen ble fjernet av politiet etter at det ble organisert en leir ved anleggsveiens trasé. Blant de flere hundre aksjonistene var flere kjente personer, blant annet filosofene Arne Næss og Sigmund Kvaløy Sætreng så vel som politikeren Odd Einar Dørum. Aksjonen ble støttet av lokalbefolkningen i Eikesdal og Eresfjord. Men aksjonistene måtte trekke seg tilbake etter trusler fra andre romsdalinger, særlig var det motstand i Rauma kommune som ville få inntekter av kraftutbyggingen.
Det ble utbygging av vassdraget og Mardalsfossen er tørrlagt det meste av året. Bare noen uker i turistsesongen hver sommer åpnes den til nær sin opprinnelige vannføring.

Samarbeidsgruppene for natur- og miljøvern (snm)

Samarbeidsgruppene for natur- og miljøvern (snm) ble startet i 1969 av en gruppe filosofer, fjellklatrere og fotturister. (snm) skulle være en motvekt til de miljøvernorganisasjonene som drev «skrivebordsarbeid», og skulle heller konsentrere seg om konkret arbeid. Dette skulle oppnås gjennom en «anti-organisasjon» der saken, og ikke organisasjonen i seg selv, var målet. Parentesen rundt navnet skulle symbolisere dette. Den første aksjonen (snm) tok ansvaret for var aksjonen mot utbygging av Mardalsfossen i Eikesdal i 1970. Aksjonen var enestående fordi den var en ideologisk begrunnet direkte aksjon. Lokalbefolkningen i Eikesdal og Eresfjord støttet de aktive i aksjonen, men aksjonistene måtte trekke seg tilbake etter trusler fra andre romsdalinger. Det nye med Mardøla-aksjonen var at sivil ulydighet ble tatt i bruk som middel i motstand mot kraftutbygging. Sivil ulydighet ble senere benyttet i stor målestokk av bla. Folkeaksjonen mot utbygging av Alta-Kautokeinovassdraget under kampen mot utbygging av Altavassdraget på slutten av 1970-tallet.
Protester mot utbygging av vannkraft var mye av grunnlaget for å bygge opp en slagkraftig natur- og miljøvernsbevegelse i Norge.
Etter Mardøla-aksjonen ble det laget en film Kampen om Mardøla, og det ble skrevet flere bøker.
Adaptasjon (litteratur)

Adaptasjon innen litteratur er en tilpasning eller ny produksjon av et litterært verk som eksempelvis en roman, novelle eller dikt til en ny sjanger eller til et nytt medium som film, teater, tegneserie eller videospill. En adaptasjon kan holdes innen samme sjanger eller medium og endres i volum som ved tilpasning av et stykke til et mindre teater, eller som ved omskriving til en alternativ demografisk gruppe (eksempelvis ved en utgave tilpasset barn).
Adaptasjonsteori innen litteratur er læren om adaptasjon. Den er så langt hovedsakelig bygget på overføring fra bok til film. Teorien er en del av norskfaget i Kunnskapsløftet, der adaptasjonsanalyse er en spesifikk del av faget på Vg3 (tredje år i videregående opplæring). En adaptasjonsanalyse vil omhandle en sammenligning av handlingen i originalen med handlingen i adaptasjonen. Spørsmål som skal forsøkes besvart i en slik analyse er blant annet hva er videreført, hva er utelatt eller hva er endret? Hva kan grunnen til disse endringene være?
Thyholdtvegen borettslag (Tromsø)

Thyholdtvegen borettslag er et boligområde på Tromsøya i Troms fylke som ble ferdigbygd i 2006.
Det har 86 leiligheter fordelt på tre blokker. Borettslaget ligger på selve Tromsøya mellom Universitetssykehuset Nord-Norge/Universitetet i Tromsø og Tromsø sentrum, inn mot krysset Thyholdtvegen/Stakkevollvegen.
Orascom

Orascom er et egyptisk konsern, som har ulike forretningsvirksomheter i en rekke land i Afrika og Asia. Konsernet eier selskaper innen eiendom, jernbane, skipsfart, telekommunikasjon, IT og ulik industri. Konglomeratet ble grunnlagt i 1950 av den koptiske egypteren Onsi Sawiris. Selskapet er børsnotert i Kairo og ved London Stock Exchange, og har hovedkvarter i Kairo. Orascoms aksjer i Wind (Italia, Sørøst-Asia, Canada, m.m.) ble i 2012 overtatt av aksjonærer knyttet til Alfagruppen, og bidro da til at dette russiske selskapet de facto sikret seg kontroll over Vimpelcom.
Gjennom Orascom Telecom Holding har Orascom eierinteresser i blant annet Pakistans største teleoperatør – Mobilink, som er Telenors fremste konkurrent i dette landet. Orascom er også mobiloperatør i Nord-Korea. Orascom Telecom Holding kontrollerer selskaper med i alt 80 millioner mobilabonnenter per mars 2009.
Mormotomyiidae

Utseende

En ganske stor, gulbrun flue med sterkt reduserte vinger, edderkopp-lignende. Hele kroppen er dekket av lange, krøllete hår. Fasettøynene er sterkt redusert og punktøyne mangler. Antennene er tre-leddete, det andre leddet er ganske langt med en lengdesøm, det tredje er lite og delvis skjult av det andre leddet. Kinnbørster (vibrissae) finnes. Både vingene og svingkøllene er sterkt redusert. Det sterkt avvikende utseendet gjør denne fluen vanskelig å klassifisere, men det kan være den hører hjemme i overfamilien Sphaeroceroidea.

Kilder

McAlpine, J.F. 1989. Phylogeny and classification of the Muscomorpha. I: McAlpine, J.F. (m.fl., red.): Manual of Nearctic Diptera. 3: 1397-1518. Agriculture Canada, Ottawa.
Anderson Bruford Wakeman Howe

Utgivelser

De ga ut et selvtitulert album, Anderson Bruford Wakeman Howe i 1989 og konsertalbumet An Evening of Yes Music Plus, innspilt under turneen i 1989 og utgitt i 1993. De startet i 1991 arbeidet med et studioalbum nummer to, Dialogue, men materialet ble en del av Yes-albumet Union. Chris Squire la til bakgrunnsvokal på et par av låtene.

Yes...?

Selv om bandet ble initiert av Anderson som en gjenforening av Yes, var for eksempel Bruford ikke så begeistret for igjen å bli assosiert med Yes-navnet. På dette tidspunktet var navnet Yes eid av Anderson, Chris Squire og Alan White, og de to sistnevnte hadde planer om å fortsette Yes sammen med Trevor Rabin og Tony Kaye. 
Squire saksøkte Anderson for å få enerett til band-navnet, men saken ble løst utenfor rettssalen og navnet ABWH var et faktum. Andre navn som ble vurdert var NO og The Affirmative. Enkelte kritiserte navnevalget og mente at «Anderson Bruford Wakeman Howe» hørtes mest ut som et advokat-firma, noe Wakeman humoristisk mente ikke var langt unna sannheten. 
Turneen i 1989 ble kalt An Evening of Yes Music Plus, noe som også ble navnet på konsertalbumet som ble utgitt i 1993. På innspillingene til konsertalbumet var det Jeff Berlin som spilte bass, på grunn av at Tony Levin var syk. Mange fans anså ABWH for å være «det ekte Yes», bare ikke i navnet. Det bandet som faktisk het Yes, ble kalt Yes-West på grunn av at medlemmene hadde bosatt seg på vestkysten av USA (i Seattle og i California).

Union mellom ABWH og Yes

I 1991 smeltet bandet sammen med Yes, og etter Union-turneen ble Rick Wakeman og Steve Howe bedt om å forlate bandet mens Bill Bruford gikk tilbake til King Crimson.
Flere av sangene fra det planlagte albumet Dialogue ble omarbeidet og utgitt på albumet Union, men på Jon Anderson-utgivelsen The Lost Tapes og senere på Anderson-albumet Watching the Flags That Fly, kan man høre ABWHs originalversjoner.
Dansk mesterskap i troppsgymnastikk for junior 2013

Dansk mesterskap i troppsgymnastikk for junior 2013 i TeamGym ble arrangert 20. - 21. april 2013, i Arena Nord i Frederikshavn i Danmark. 
I Danmark er juniorklassen for aldersgruppen 13-15 år, mens ynglingeklassen er 15-18 år. Fra 2014 slås disse to klassene sammen til én juniorklasse, slik som i Norge. 
Konkurranseformen TeamGym betyr at man konkurrerer sammenlagt i frittstående, tumbling og trampett.
P/S

Anvendelse

Price/Sales-forholdet kan variere sterkt fra bransje til bransje. Det er derfor nyttig kun for sammenligning av forholdsvis like bedrifter, eller sammenligne en bedrift med egne historiske år. Fordi P/S ikke tar hensyn til noen utgifter, som varekostnader, renter og skatt, er nytteverdien av P/S egentlig svært begrenset.
For eksempel vil en dagligvareforretning gjerne gjøre det bra på P/S, da den vil ha stor omsetning. Men da resultatmarginen i denne bransjen som oftest ligger på noen få prosent, kan dette høye tallet bli direkte villedende.
ExtraLives

ExtraLives AB er en svensk videospillprodusent.
Selskapet ble grunnlagt i september 2000. Firmaet står bak online-spillet Hattrick, som er verdens mest omfangsrike virtuelle fotballverden.
Stabskompani

Et stabskompani er et kompani i en armé som normalt inneholder en stabstropp, jegertropp, sambandstropp, trentropp og sanitetstropp.
Et stabskompani inngår blant annet i en infanteribataljon, der det har følge av tre geværkompanier (hvert med tre geværtropper og én støttetropp) og ett støttekompani (med bombekastertropp, panserverntropper og pionértropp).
Tilsvarende avdeling i kavaleriet har betegnelsen stabseskadron, og i artilleriet betegnelsen stabsbatteri.
Holmen Ishall

Holmen Ishall er en ishall på Holmen i Asker i Akershus som ble åpnet i 1989, som den 21. ishallen i Norge. Hallen er hjemmebanen til ishockeylaget Holmen Ishockey og har en publikumskapasitet på 350 sitteplasser og 200 ståplasser.
NM i bandy 1994

Det 77. Norgesmesterskapet i bandy – 1994
Stabæk vant seriemesterskapet. Stabæk, Mjøndalen, Sarpsborg og Solberg gikk til semifinale.
Enkeltdistanse-VM på skøyter 1996

Funksjonærer

Blant funksjonærene stilte norske Svein Inge Strugstad som starter.
Lukas Lerager

Landslaget

Han ble tatt ut i Danmarks tropp til VM i fotball 2018 i Russland.
Son Jarocho

Son Jarocho er en tradisjonell musikkstil fra Veracruz, Mexico. Historisk sett har den blitt spilt fra den nordlige staten Tabasco til sentrale deler av Veracruz, inkludert Veracruz port og dets innland, herav navnet jarocho, det uformelle navnet på folk eller ting fra denne regionen. Det representerer sammensmeltingen av urbefolkningen (hovedsakelig Huastecanere), spanjoler, og afrikanske musikale elementer, som reflekterer innbyggerne som har utviklet seg i regionen fra spansk kolonitid. Sangtekstene inneholder humoristiske sangvers og emner som kjærlighet, natur, seilere, kvegyngling som forstatt gjenspeiler livet i koloniene under 20-århundrets Mexico. Versene blir ofte delt med det noe videre meksikanske og spanske karibiske repertoaret, og noen vers kan til og med finnes i verker fra forfattere under den spanske siglo de oro.
Instrumentene som assosieres med Son Jarocho er jaranaene (i forskjellige størrelser), requinto jarocho, harpe og perkusjon slik som pandero, cajón og quijada (et instrument laget av esel- eller hestekjeveben). Son Jarocho er ofte kun spilt på Jaraner og sunget i en stil hvor flere stemmer bytter på improviserte vers kalt decimas, ofte med et humoristisk eller støtende innhold. Den mest kjente son jarocho er «La Bamba», som har blitt populærisert ved Ritchie Valens' versjoner og ved den amerikanske filmen med samme navn.
Clithria

Utseende

Middelsstore, avlange gullbasser uten metallisk glans. "Snuten" (clypeus) er grunt innskåret i midten. Clithria tibiale er svart med et gult tverrbånd på dekkvingene, C. bacchusi er brungul med noen svarte flekker, og påfallende hårete.

Levevis

Larvene lever gjerne i råtnende ved eller annet dødt, organisk materiale.

Utbredelse

Slekten er utbredt i Australia.
Barking Reach kraftverk

Barking (Reach) kraftverk er et varmekraftverk i Essex i England, Storbritannia. Det har en installert produksjonskapasitet på 1 470 MW, fordelt på to blokker med gassturbiner.
Brenselkilden er naturgass og fyringsolje. Anlegget ble utbygd omkring årene 1988–1995 av Alstom. Operatør er selskapet Barking Power Ltd.
De totale CO₂-utslippene i 2008 var ca. 2 748 454 tonn, betydelig over 2007-nivået og dobbelt så mye som kvotemålet for 2008.
Antonov Peak

Antonov Peak er et fjell med en høyde opp mot over 1 300 moh nordvest i Trakiya Heights på Trinityhalvøya på Den antarktiske halvøyen. Den ligger 4,35 km øst for Mount Schuyler, 4,35 km sørøst for Sirius Knoll, 4,9 km vest-nordvest for Mount Daimler og 8,23 km nord for Skakavitsa Peak i Kondofrey Heights. Det ligger oppom Russell West-breen i nord og Victorybreen i sør.
Fjellet er kalt opp etter den bulgarske bilfabrikanten Rumen Antonov (f. 1944) som fant opp en innovativ automatisk girkasse.
Hanna Paulsberg Concept

Hanna Paulsberg Concept er en jazzkvartett dannet i 2010, med utspring fra jazzlinja i Trondheim. Kvartetten ledes av saxofonist Hanna Paulsberg, og spiller originalkomposisjoner som henter inspirasjon fra mange forskjellige musikksjangre, men med jazz som utgangspunkt. I 2011 vant kvartetten konkurransen Young Nordic Jazz Comets i Stockholm. I oktober 2011 vant kvartetten talentprisen som deles ut ved festivalen Jazzfest Ung i Trondheim.
I 2012 ga kvartetten ut sitt debutalbum Waltz for Lilli på Øra Fonogram. For albumet Daughter of the Sun ble de sammen med den svenske trompetisten Magnus Broo nominert til Spellemannprisen 2018 i klassen jazz.
Samuel Beckett

Bakgrunn

Familien Beckett var medlemmer av den anglikanske Church of Ireland. Deres hjem, Cooldrinagh i Dublin-forstaden Foxrock, var et stort hus med have og tennisbane, som Samuels far hadde bygget i 1903. 
Samuel Beckett var sønn av William Frank Beckett, som var oppsynsmann og nedstammet fra hugenotter, og Maria Jones Roe, som var sykepleier. De giftet seg i 1901. Året etter ble Samuels eldre bror Frank Edward Beckett født. Foreldrene var begge 35 år gamle da Samuel ble født i 1906.  
I 1919 begynte Beckett på Portora Royal School i Enniskillen i County Fermanagh (som Oscar Wilde også hadde gått på). Beckett utmerket seg i cricket, og skulle senere spille for Dublin Universitys lag.
Beckett ligger begravet på Montparnasse-kirkegården i Paris.

Forfatterskap

Blant hans tidlige arbeider finnes lyrikk og prosa skrevet på engelsk, men etter et oppgjør med sin mor i 1937 flyttet han til Paris og begynte å skrive på fransk. (Senere flyttet han fra Paris til Provence.) Resten av livet vekslet han på å skrive på fransk og engelsk, og oversatte også stort sett alle sine verker mellom disse to språkene. 
Det absurde teaters gjennombrudd regnes for å ha kommet med Becketts Mens vi venter på Godot i 1952. (Stykket fikk tittelen Vente på Godot i Nationaltheatrets oppsetning i 2005.) Beckett anses for å være en av de fremste absurde forfatterne, sammen med Eugène Ionesco og Jean Genet. Han ble tildelt Nobelprisen i litteratur i 1969. I 1984 fikk han tittelen «Saoi», Den vise, av den irske kunstnersammenslutningen Aosdána.

Motstandsarbeid under 2. verdenskrig

Under den andre verdenskrig deltok han aktivt i den franske motstandsbevegelsen, og ble tvunget til å flykte til Roussillon i Syd-Frankrike for å unngå nazistene. Han fortsatte motstandsarbeidet der, og ble etter krigen tildelt Croix de Guerre, krigskorset, og Medaille de la Résistance, motstandsbevegelsens medalje.
Aurangabad (distrikt i Maharashtra)

Demografi

Ved folketellingen i 2011 var det 3 695 928 innbyggere i distriktet, mot 2 897 013 i 2001. Den urbane befolkningen utgjør 43,74 % av befolkningen.
Barn i alderen 0 til 6 år utgjorde 13,98 % i 2011 mot 16,15 % i 2001. Antallet jenter i den alderen per tusen gutter er 848 i 2011 mot 890 i 2001.
Östra Sönnarslöv

Östra Sönnarslöv er et tettsted i Kristianstad kommune i Skåne län i Sverige. I 2010 hadde tettstedet 294 innbyggere.
Östra Sönnarslöv ligger ved foten av Linderödsåsen, og bygden har et meget variert og kupert terreng. Östra Sönnarslöv er høyst sannsynlig et meget gammelt bebyggelsesnavn. Löv-navnene er sjeldne i Sverige, og har sin opprinnelse i det danske «lev», som betyr etterlevning, et arvegods fra en person. «Sönnarslöv» betyr altså at noen med navnet Sonner eller Sender en gang fikk området i arv, sannsynligvis før kristendommen kom til Skåne.
Området er rikt på fornminner fra bronsealderen og vikingtiden.
Herrelaget til fotballklubben Östra Sönnarslövs IF spiller i 7. divisjon (avd. NÖ Skåne).
SYRIZA

Historie

Valgalliansen SYRIZA ble offisielt dannet foran det greske parlamentsvalget i 2004. Ved valget oppnådde de 3,3 prosent av stemmene, og seks mandater i Hellas' parlament. Etter valget oppsto det interne stridigheter i alliansen, da de mindre medlemspartiene anklaget partiet Synaspismos, det største i alliansen, for å behandle dem urettferdig og å utnytte valgsystemet til egen fordel, på bekostning av de mindre.
Ved europaparlamentsvalget i Hellas 2009, var SYRIZA på randen av kollaps, og Synaspismos stilte til valg uavhengig av resten av partnerne i valgalliansen. Stridighetene ble løst i desember 2004, og SYRIZA ble opprettholdt.
Ved parlamentsvalget i 2012, gikk SYRIZA fra 4,6 prosent i 2009, til 16,8 og ble Hellas' nest største parti, bak det konservative Nytt Demokrati.  Dette skyldtes hovedsakelig kollapsen av det sosialdemokratiske partiet PASOK, og det politiske kaoset som en følge av den greske gjeldskrisen. Ettersom ingen av de greske partiene greide å danne en flertallsregjering etter dette valget, ble det holdt nyvalg i juni samme år. Foran dette nyvalget registrerte SYRIZA seg som et samlet politisk parti i stedet for en valgallianse. Ved valget gikk det nye partiet fram til 26,9 prosent av stemmene, og 71 av 300 mandater i parlamentet.
I 2009 ble Alexis Tsipras, opprinnelig partileder i Synaspismos, valgt til å lede SYRIZAs parlamentariske gruppe.
Ved valget til Europaparlamentet i 2014 oppnådde partiet fem av Hellas' 21 medlemmer.

Internasjonal tilknytning

SYRIZA er tilsluttet Det europeiske venstrepartiet. I Europaparlamentet er partiets representanter medlemmer av Det europeiske forente venstre–Det nordiske grønne venstre.
I Norge regner Sosialistisk Venstreparti og Rødt seg som søsterpartier av SYRIZA.
Uszka

Uszka (betyr «små ører» på polsk) er små klopser, vanligsvis fylt med sopp. De serveres vanligvis med borsjtsj (polsk:  barszcz), men kan også spises som de er. De utgjør del av polsk og litauisk mattradisjon for julaftens måltid.
Eric Ericsonhallen

Eric Ericsonhallen er et konsertlokale i Stockholm. Det var tidligere lokaler for Skeppsholmskyrkan.
Eric Ericsonhallen er oppkalt etter den svenske dirigenten og korlederprofilen Eric Ericson og drives av Eric Ericson International Choral Centre (EIC). Hallen ble innviet i mai 2009 og rommer, foruten konsertsalen også kontorlokaler for blant annet EIC og Körsam.
Section d'Or

Section d'Or, også kalt Puteaux-gruppen var et kubistisk kunstnerkollektiv som holdt til i landsbyen Puteaux utenfor Paris fra 1912 til om lag 1914.
Starten var en utstilling i Galerie La Boetie i Paris i 1912, der manifestet Du Cubisme ble delt ut. Forfattere var Jean Metzinger og Albert Gleizes. Utstillingen hadde arbeider av brødrene Duchamp (Raymond Duchamp-Villon, Jacques Villon og Marcel Duchamp), Archipenko, de La Fresnaye, Gleizes, Gris, Léger, Metzinger og Picabia og andre. Åpningen ble forestått med en tale av Guillaume Apollinaire.
Navnet, som forøvrig betyr det gylne snitt, ble foreslått av Jacques Villon, som var blitt fascinert av en nyutkommet oversettelse av Leonardo da Vincis Trattato della Pittura av Joséphin Péladan. Peladan la stor mystisk betydning i snittet og lignende geometriske figurasjoner. Villon fant der bekreftelse på sine egne tanker om matematisk sammenheng til mønstre og sammenhenger i naturen.
Gruppen gikk i oppløsning ved utbruddet av den første verdenskrigen.
Karl Gebhardt

Bakgrunn

Gebhardt ble født i Haag i Bayern. Han begynte å studere medisin i München i 1919 hvor han også deltook i Frikorps Oberland. I 1935 fikk han sin habilisasjon, og året etter ble han amanuensis i Berlin. Fra 1937 var han professor i ortopedisk kirurgi.

Karriere som nazilege

Han meldte seg inn i NSDAP den 1. mai 1933. To år senere gikk han også inn i SS, og ble overlege ved sanatoriet i Hohenlychen i Uckermarck. Han omstilte det fra et tuberkulosesanatorium til en ortopedisk klinikk, og under andre verdenskrig til et sykehus for Waffen-SS. I 1938 ble han Heinrich Himmlers personlige lege, og ble etterhvert forfremmet til Gruppenführer i SS.
Gebhardt beordret, samordnet og deltok i eksperimenter på fanger i flere konsentrasjonsleirer, spesielt i kvinneleiren Ravensbrück (som lå nær Hohenlychen) og i Auschwitz. Dette gjorde han i samarbeid med blant annet legene Fritz Fischer og Herta Oberheuser som tjenestegjorde som hans assistenter.
De første eksperimentene Gebhardt fikk ordre om å utføre kom på ordre av Himmler selv, etter at Obergruppenführer Reinhard Heydrich døde som følgene av attentat forøvet i Praha i sluttet av mai 1942. Gebhardt var blitt kalt til Praha av Himmler for å forsøke å redde Heydrichs liv. Theodor Morell rådet Gebhardt til å behandle Heydrich med sulfonamid, men Gebhardt anså at Heydrich skulle komme seg uten antibiotikabehandling. Heydrich døde av sepsis åtte dager etter attentatet og Himmler beskyldte Gebhardt for forsømmelser.
Den 20. juli 1942 innledet Fischer, på ordre fra Gebhardt, sulfonamid-eksperiment på en gruppe kvinner i Ravensbrück. Gebhardt aktet med dette å frivaske seg fra ansvaret for Heydrichs død.
Under deler av andre verdenskrig var han president for det tyske Røde Kors.
I 1947 ble han stilt for retten i Legeprosessen i Nürnberg. Han ble funnet skyldig i krigsforbrytelser og forbrytelser mot menneskeheten, og dømt til døden den 20. august 1947. Gebhardt ble hengt i Landsberg fengsel den 2. juni 1948.
Os kommunale Bilruter

Os kommunale bilruter var et rutebilselskap i Os i Nord-Østerdalen. Selskapet eksisterte i tidsrommet 1948–1973.
Peder M. Langøien, Os, var den første som drev bilrute i Os. Han etablerte rute Os-Seter (45 km) og drev den i tidsrommet 1924–1948.
Os kommune overtok i 1948 bilrutene i Os. I 1950 utvidet selskapet med rute til Røros (14 km) med en avgang per uke. Det ble også etablert ruter til Dalsbygda og ruta til Seter ble utvidet til Sømådalen. Den kommunale virksomheten tok navnet Os kommunale Bilruter.
Selskapet hadde først og fremst person- og godsruter i Os kommune. Tidlig på 1960-tallet startet selskapet godstrafikk utenfor rute (langtransport) og hadde 3-4 lastebiler med tilhengere til dette formålet utover 1960-tallet. På denne tida ble også skolerutene utvidet, og det ble egen rute til Tynset videregående skole en tid før fusjonen i 1973.
I 1970 hadde selskapet seks personbusser, blant dem to minibusser (VW), en kombinertbuss, fem lastebiler, tre tilhengere og en traktor, i alt 16 vognenheter.
Rundt 1970 ble det arbeidet for sammenslutning for alle rutebilselskapene i Nord-Østerdalen. Os kommunale Bilruter ble i 1973 fusjonert inn i Østerdal Billag, et selskap basert på alle tidligere bilruter i Nord-Østerdal, fra Os kommune i nord til Stor-Elvdal kommune i sør.
Trinidad (sigar)

Trinidad er et forholdsvis nytt cubansk sigarmerke, opprinnelig kun produsert for Fidel Castro. Sigaren er oppkalt etter byen Trinidad. Den første Trinidad-sigaren ble produsert i 1980, og har frem til 1998 kun blitt produsert for Fidel Castro. Dette var ikke en sigar beregnet for eksport så de eneste eksemplarene som forlot Cuba var de som hadde blitt gitt i gave fra Castro til utenlandske representanter.
I februar 1998 det klargjort for eksport av sigarmerket. Sigaren ble i april 1998 tilgjengelig i Canada og Mexico, senere også tilgjengelig for resten av verden.
Merket har kun en sigartype. Fundadore, som betyr grunnlegger, med ring gauge 40 og en lengde på 195mm. Trinidad blir produsert på  El Laguito fabrikken, og leveres i kasser med 24 eller 50 sigarer.
Coronado kullkraftverk

Coronado kullkraftverk er et kullkraftverk i delstaten Arizona i USA. Det har en installert produksjonskapasitet på 820 MW, fordelt på 2 turbiner. Dette er et av delstatens større kraftverk målt etter effekt. Anlegget ble påbegynt omkring 1975 og stod ferdig i 1980. Brenselkilden er ulike lavere kvaliteter av kull.